stanford-oval/wikipedia huggingface dataset:
כריסטופור מיניך
ביוגרפיה > חזרה לסנקט פטרבורג

בשנת 1762 פיוטר השלישי החזיר את מיניך בן 78 לסנקט פטרבורג. הוא ניסה לעזור לפיוטר השלישי לברוח לטאלין במהלך הפיכת חצר של יקטרינה הגדולה. למרות עזרה זו הוא לא נענש ואף התמנה מחדש למושל העיר. הוא המשיך בפיתוח מואץ של האזור כאילו לא עברו 20 שנים שהוא היה בסיביר. במכתביו ליקטרינה הגדולה הוא לחץ עליה לפתוח במלחמה עם הטורקים, אך הצבא הרוסי יצא למלחמה רק לאחר מותו.
מיניך נפטר ב-27 באוקטובר 1767 בגיל 84, ולדברי יקטרינה הגדולה "הוא לא היה בין בניה של רוסיה, אך היה בין אבותיה".
כפר סור

| --- | --- |

 טריטוריה:  הרשות הפלסטינית הרשות הפלסטינית
 נפה:  טולכרם
 אוכלוסייה:  ‏
  ‑ בכפר:  1,310
 קואורדינטות:  32°14′38″N 35°03′52″E﻿ / ﻿32.243763888889°N 35.064480555556°E﻿ / 32.243763888889; 35.064480555556 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) כפר סור(למפת צפון השומרון רגילה) כפר סור(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר סור(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר סור  he tabBackground:;tabBorder:#aaa;defaultTab:0;
 
כפר סוּר ובתעתיק מדויק: כפר צוּר (בערבית: كفر صور) נמצא כ-10 ק"מ מדרום לטולכרם והוא אחד הכפרים הדרומיים של נפת טולכרם. הכפר ממוקם על גבעה בגובה 296 מטר מעל פני הים.
הכפר מאוגד עם עוד כמה כפרים (כפר סור, כפר זיבאד, כפר ג'מאל, כפר עבוש, א-ראס וכּור) במועצה מקומית משותפת – "אל כפריאת".
עד 1948 לכפר הייתה "שלוחה" ע'אבאת כפר סור באזור חוף השרון, במרחב שבין אום ח'אלד, לסידנא עלי.
מקור השם

מקורו של שם הכפר הוא מהמלה העברית צור שמשמעותה סוג של סלע קשה.
קרקעות, חקלאות ומים

שטח הכפר הוא 19,666 דונם.
לאחר שנת 1967 ולצורך הקמת היישוב סלעית הופקעו אדמות מהכפר.
חינוך

בכפר יש שני בתי ספר: בית ספר תיכון מעורב עם 500 תלמידים ותלמידות, ובית ספר יסודי מעורב עם 250 תלמידים ותלמידות.
אישים

ראש ממשלת פלסטין, מוחמד מוסטפא, נולד בכפר ב-26 באוגוסט 1954.
הערות שוליים

↑  דלית הלוי, מיהו מוחמד מוסטפא, באתר inn
↑  ברק רביד‏, אבו מאזן מינה את יועצו הכלכלי מוחמד מוסטפא לראש הממשלה - וואלה חדשות, באתר וואלה, 14 במרץ 2024
| --- | --- |
בקרת זהויות :  NLI: 987007584324405171
לארי ספיקס

לארי מלווין ספיקס (באנגלית: Larry Melvin Speakes;‏ 13 בספטמבר 1939 - 10 בינואר 2014) היה עיתונאי, עורך ודובר אמריקאי ששימש כדובר הבית הלבן בפועל משנת 1981 עד שנת 1987, תחת הנשיא רונלד רייגן.
חיים אישיים

ספיקס היה נשוי ללורה כריסטין קרופורד (ילידת 1945), אותה הכיר בתיכון ולהם שלושה ילדים. הזוג התגרש. לאחר מכן נישא ספיקס בשנית לבטי ג'יי רובינסון  ובשנת 2001 בשלישית לאלטה סינדלאר, אחות מוסמכת מבת'סדה, מרילנד, שטענה כי ספיקס הוריש לה את השליטה על עיזבונו בגובה של מיליון דולר, טענה שעמדה במרכז סכסוך משפטי בינה לבין ילדיו של ספיקס. בסופו של דבר, הכריעו בתי המשפט במיסיסיפי לטובת בתו הבכורה של ספיקס, סנדי ספיקס מקליבלנד, מיסיסיפי.
לקריאה נוספת

Larry Speakes:  (New York: Avon Books, 1989)
הערות שוליים

↑  Michael D. Shear (January 10, 2014) Larry Speakes, Public Face of Reagan Era, Dies at 74 New York Times. Retrieved January 11, 2014
↑  Emily Wagster Pettus (January 11, 2014) Former Reagan spokesman Larry Speakes dies at 74 The Seattle Times. Retrieved November 23, 2019
↑  MBJ Staff (January 13, 2014) Speakes, former Reagan press secretary, dies at Delta home Mississippi Business Journal. Retrieved November 23, 2019
↑  Melissa Smith (July 11, 2017) Larry M. Speakes  Mississippi Humanities Council. Retrieved November 23, 2019
↑  https://www.reaganlibrary.gov/research/speeches/120486b
↑  https://www.reaganlibrary.gov/research/speeches/013087a
↑  Boller, Jr., Paul F.; George, John (1989). They Never Said It: A Book of Fake Quotes, Misquotes, and Misleading Attributions. New York: Oxford University Press. ISBN 0-19-505541-1.
↑  Greg Henderson (January 10, 2014) Former Reagan White House Spokesman Larry Speakes Dies NPR. Retrieved November 23, 2019
↑  Lawson, Richard. "The Reagan Administration's Unearthed Response to the AIDS Crisis Is Chilling". The Hive (באנגלית). נבדק ב-2017-03-13.
↑  Gibson, Caitlin. "A disturbing new glimpse at the Reagan administration's indifference to AIDS". Washington Post. נבדק ב-2019-03-12.
↑  "The unlikely coalition that put the brakes on Aids". Financial Times. נבדק ב-2019-03-12.
↑  "Betty J. Robinson". usgennet.org. נבדק ב-11 בינואר 2014. {{cite web}}:  (עזרה)
↑  "The Speakes Family Battle Goes South, July 17, 2009". The Washington Post. נבדק ב-11 בינואר 2014. {{cite web}}:  (עזרה)
↑  "Jerry Mitchell, "Speakes' estate ruling disputed Mississippi native's daughter given control; wife appeals," December 6, 2009". The Clarion-Ledger. נבדק ב-11 בינואר 2014. {{cite web}}:  (עזרה)
| --- | --- |
בקרת זהויות :  NLI: 987012330088705171  BIBSYS: 90359571  GND: 118950789  ISNI: 0000 0000 8464 6642  LCCN: n88015396  NARA: 10573060  NDL: 00475398  NLK: KAC201605430  NTA: 07395389X  SNAC: w6mr1670  SUDOC: 224462113  VIAF: 110138197   WorldCat (עם VIAF): 110138197 
ספיקס, 1976
כיוון דרופ די

כיוון בסיסי של דרופ די
כיוון דרופ די (באנגלית: Drop D tuning) הוא כיוון גיטרה חלופי, בו המיתר השישי (המיתר העבה ביותר, בעל הצליל הנמוך ביותר) בגיטרה, מכוון טון אחד למטה, ומורד לתו רה (D) במקום התו מי (E). צורת כיוון זה, בדומה לכיווני גיטרה נוספים בהם מונמכים הטונים (למשל כיוון דרופ סי), משמשת לרוב בנגינת מוזיקת הבי מטאל בגיטרה חשמלית, ובנגינת סגנונות נוספים כגון בלוז, קאנטרי ופולק בגיטרה אקוסטית או בגיטרה קלאסית.
שימוש

כיוון דרופ די נפוץ בקרב נגני רוק והבי מטאל, מכיוון שבעזרתו ניתן לעשות אקורד כוח, בקלות יחסית. לדוגמה, על ידי נגינה חופשית על שלושת מיתרי הבס, מתקבל האקורד D5. שאר האקורדים בסדרה, ניתנים על ידי חסימת שלושת מיתרי הבס באותו הסריג במקום הדרוש.
מבנה אקורדים ב Drop D

‏האקורד D5 מנוגן בדרופ דיקובץ:D5 Power Chord.ogg‏Ⓘ‏
אקורדים בכיוון דרופ די, מבוצעים באופן זהה לכיוון הרגיל, למעט המיתר השישי, בו מתקדמת האצבע טון אחד גבוה יותר, מכיוון שצורת הכיוון הנמיכה את המיתר בטון שלם.
| אקורד | אצבוע |
| --- | --- |
A: x02220
Am: x02210
B: x24442
Bm: x24432
C: x32010
D: 000232
Dm: 000231
E: 222100
Em: 222000
F: 333211
#F: 444322
F#m: 444222
G: 520033
הערות שוליים

↑  Drop D Tuning, Justinguitar (באנגלית)
אצבוע האקורד D בכיוון דרופ די
כיכר ספרא

| --- | --- |

בימת המופעים ובניין העירייה בכיכר ספרא
 מידע כללי
 על שם:  יעקב ואסתר ספרא
 הקמה
 תקופת הבנייה:  ?–1993
 מיקום
 מדינה:  ישראל
 עיר:  ירושלים
 שכונה:  קריית עיריית ירושלים, מגרש הרוסים
 רחובות מסתעפים:  רחוב יפו, כיכר צה"ל, רחוב שבטי ישראל, משעול הגבורה
 קואורדינטות:  31°46′49″N 35°13′26″E﻿ / ﻿31.78041389°N 35.22388611°E﻿ / 31.78041389; 35.22388611
  מפת מיקום  מפה מפורטת  he  he tabBackground:;tabBorder:#aaa;defaultTab:0;
 
כיכר ספרא היא אחת הכיכרות הגדולות בירושלים, הממוקמת בתחילתו של רחוב יפו שבמרכז העיר, ממערב לחומות העיר העתיקה. הכיכר נבנתה בשנת 1993, כחלק מבניית הקומפלקס של קריית עיריית ירושלים. היא קרויה על שם יעקב ואסתר ספרא, הוריהם של יוסף ואדמונד ספרא, אנשי עסקים יהודים ונדבנים ידועים יוצאי העיר חלב שבסוריה, שפעלו רבות למען ירושלים, ותרמו מכספם לבניית הכיכר.
בקצה הכיכר, על יד גן דניאל, עומד פסל סביבתי הממחיש טכנולוגיית שאיבת מים קדומה הקרויה 'בורג ארכימדס'. בצד המערבי של הכיכר נטועות שורות של עצי דקל היוצרים חלוקה בין הרחבה הממלכתית לרחוב יפו.
הכיכר משמשת גם כמקום לקיום אירועים וטקסים שונים. פעם בשנה מארח המקום את "הסטריט-בול 3X3", טורניר כדורסל לנוער מכל רחבי הארץ, ובנוסף מתקיימים בו מופעי קיץ, טקסי זיכרון ואירועים שונים לקהל הרחב.
קריית עיריית ירושלים

בפי תושבי ירושלים, נקראת היום כל קריית עיריית ירושלים הבנויה סביב הרחבה המרכזית בשם כיכר ספרא. בית העירייה הקודם, ששכן בתחילתו של רחוב יפו, נבנה בתקופת המנדט הבריטי. עם השנים היה צר מלהכיל את כל אגפיה של העיר ההולכת וגדלה, ועד שנות ה-90 כבר התפזרו מחלקות העירייה השונות בעשרות בניינים ברחבי העיר. המטרה בבניית קריית העירייה סביב כיכר ספרא הייתה לרכז את כל אגפי עיריית ירושלים ושלוחותיה במקום אחד, בסמוך לבית העירייה המקורי.
בבניית קריית העירייה נעשה שימוש ב-10 מבנים היסטוריים ששומרו, שוחזרו והוסבו למשרדים, ולהם נוספו שלושה בניינים חדשים. חלק מהמבנים ההיסטוריים בהם נעשה שימוש הם ממבני מגרש הרוסים הסמוך, ובכך למעשה נגסה קריית העירייה לתוך שטח מגרש הרוסים. במסגרת פיתוח הכיכר, הועתק צפונה מבנה השער הדרומי ההיסטורי של מגרש הרוסים.
לקריאה נוספת

דוד קרויאנקר, רחוב יפו ירושלים, ביוגרפיה של רחוב - סיפורה של עיר - הוצאת כתר, 2005.
דוד קרויאנקר, סיפור קריית העירייה, ירושלים, הוצאת אריאל, 1993.
גלריית כיכר ספרא
תבליט מפת בינטינג המסמלת את מרכזה של ירושלים, בחזית הכיכר
דגם הכיכר, המוצב בסמוך לכניסה הדרומית למתחם הכיכר
רחבת עצים בדרום הכיכר
אכסדרת העמודים והציליה בצידה המזרחי של הכיכר
"סוכת השיר" בכיכר ספרא
מבנה לשכת ראש העיר, לשכת קבלת הקהל
חלק מקיר מזרקת המים לכיוון רחוב יפו
פסלי אריות בכיכר
בורג ארכימדס
הבמה המרכזית בכיכר ספרא
תמונה פנורמית של כיכר ספרא, 2013
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
רחוב יפו, ירושלים

אתרים לאורך רחוב יפו
(1) התחנה המרכזית | (2) תחנת הרכבת | (3) שוק מחנה יהודה | (4) מרכז כלל | (5) מדרחוב בן-יהודה | (6) נחלת שבעה   (7) בניין ג'נרלי | (8) כיכר ספרא | (9) העיר העתיקה | (10) ממילא | (11) שער יפו ומגדל דוד (A) כיכר הדוידקה | (B) - כיכר ציון | (C) - כיכר צה"ל:
כיכר פיקדילי

| --- | --- |

 הקמה
 תקופת הבנייה:  ?–1819
 מיקום
 עיר:  הסיטי של וסטמינסטר 
 רחובות מסתעפים:  רחוב ריג'נט, Coventry Street, Glasshouse Street, היימרקט, פיקדילי, שפטסברי, Regent Street St James's 
 קואורדינטות:  51°30′36″N 0°08′04″W﻿ / ﻿51.51°N 0.13444444444444°W﻿ / 51.51; -0.13444444444444
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקסכיכר פיקדילי(למפת לונדון רגילה) קנט סארי בר. בקי. הרטפורדשייר אסקסכיכר פיקדילי(למפת הסיטי של וסטמינסטר רגילה) הפרלמנט הבריטיכיכר פיקדילי(למפת הסיטי של וסטמינסטר מוגדלת) הפרלמנט הבריטיכיכר פיקדילי  he tabBackground:;tabBorder:#aaa;defaultTab:0;
 
כיכר פיקדילי במפת לונדון
כיכר פיקדילי (באנגלית: Piccadilly Circus) היא כיכר ברובע וסטמינסטר שבמרכז לונדון בירת הממלכה המאוחדת, במפגש הרחובות ריג'נט, פיקדילי ושדרת שפטסברי. הכיכר ידועה בשלטי הניאון הרבים על הבניינים סביבה.
היסטוריה של הכיכר

כיכר פיקדילי מחברת את הדרך המובילה לפיקדילי - אתר שהיה בעבר שוק פתוח. מקור השם בשמו של בית שהיה שייך לרוברט בייקר בשנת 1626. בייקר היה חייט שייצר ומכר צווארונים שנקראו אז "פיקדילי" (אנגלית: Pickadills, צווארונים גבוהים), שבהם התהדרו הגנדרנים שהרבו לפקוד את האזור בתקופה זו. בהמשך הפך המונח "פיקדילי" לכינוי לכל סוגי הצווארונים. עד שנת 1692 נקראה הדרך בשם "דרך פורטוגל" על שם קתרינה מברגנזה, אשתו של המלך צ'ארלס השני. מתיעוד משנת 1743 עולה כי כינויה של הדרך היה "פיקדילי".
הכיכר הוקמה בשנת 1819 במפגש דרך פיקדילי, רחוב ריג'נט ורחוב פיקדילי. היא תוכננה על ידי האדריכל ג'ון נאש והייתה לה צורה עגולה. צורת הכיכר השתנתה ב-1886 עם בניית שדרות שפטסברי.
ב-10 במרץ 1906 נפתחה מתחת לכיכר תחנת הרכבת התחתית כיכר פיקדילי שבה עברו קו פיקדילי וקו בייקרלו. בשנת 1928 נבנתה התחנה מחדש הואיל ולא עמדה בעומס הנוסעים.
בשל קרבתה לאזור הסוהו הפכה הכיכר מקום מפגש להומוסקסואלים של לונדון ולאזור של זנות. אלפרד קינזי ביקר במקום ואמר שלא ראה זנות רחוב כזו גלויה בשום מקום בעולם, למעט הוואנה שבקובה.
בשנת 1910 הוצבו בכיכר שלטי הפרסומת החשמליים העיקריים, שהפכו בהמשך לסימלה של הכיכר. רמזורים הוצבו בכיכר ב-3 באוגוסט 1926.
אתרים חשובים בכיכר ובקרבתה > אתר ההנצחה של הלורד שפטסברי

בפינה הדרום-מערבית של הכיכר ניצבת מזרקת הזיכרון של הלורד שפטסברי. המזרקה, שעמדה במקור במרכז הכיכר, הוקמה בין השנים 1892–1893 לזכרו של הנדבן אנתוני אשלי קופר, רוזן שאפטסברי השביעי.
בראש המזרקה ניצב פסלו של "מלאך החסד הנוצרי" מעשה ידי הפסל אלפרד גילברט, אולם בטעות משויך הפסל בקרב הציבור לאל ארוס - אל האהבה היווני. הפסל הפך לאחד הסמלים הפופולריים של העיר לונדון. בעת הקמת הפסל עורר הפסל מחלוקת בשל היותו פסל של גבר עירום, אולם בהמשך התרגל הציבור לפסל, שהיה הראשון בעולם שנוצר מאלומיניום. במקור פנה הפסל לכיוון צפון. במהלך הבליץ במלחמת העולם השנייה הורד הפסל על מנת שלא ייפגע, ולאחר שהושב למקומו, הוצב כשפניו דרומה.
אתרים חשובים בכיכר ובקרבתה > שלטי הניאון בכיכר

בשנים הראשונות של המאה ה-20 הוצבו לראשונה שלטי פרסומת מוארים בכיכר פיקדילי. שלטים אלה היו לשם דבר ברחבי האימפריה הבריטית בכלל ובלונדון בפרט, והיוו אטרקציה תיירותית. כיום נותר רק שלט אחד בפינה הצפון מערבית של הכיכר, בין שדרת שפטסברי לרחוב גלאסהאוס.
השלטים הראשונים היו מורכבים מנורות חשמליות. אלה הוחלפו מאוחר יותר בנורות ניאון. בסוף המאה ה-20 הוחלפו נורות הניאון במסכי דיודות מפיצות אור. בשל עלות השכירות הגבוהה פחתו במהלך השנים מספר השלטים בכיכר.
נכון לשנת 2005 מופיעים שלטי פרסומת בצידה הצפוני של כיכר פיקדילי, ובהם שלטי החברות קוקה-קולה, נסטלה סאניו, TDK, מקדונלד'ס וסמסונג. השלט היחיד בצידה המערבי של הכיכר הוא פרסומת של חברת וודאפון.
אתרים חשובים בכיכר ובקרבתה > תיאטרון קריטריון

תיאטרון קרייטריון ניצב בצידה הדרומי של כיכר פיקדילי. המבנה תוכנן על ידי תומאס וריטי ונפתח לקהל ב-21 במרץ 1874. התיאטרון שופץ בשנת 1883 (הוחלפה מערכת מנורות הגז במנורות חשמל) ובשנית בשנים 1989–1992.
מאז שנת 1995 מוצגים בתיאטרון מחזות של להקת לסר שייקספיר קומפני שהידועה בהצגותיה הייתה הקומדיה "הנוסח המקוצר של כל מחזות שייקספיר".
אתרים חשובים בכיכר ובקרבתה > ביתן לונדון

בקצה הצפון מזרחי של הכיכר, בפינת שדרת שפסברי ורחוב קובנטרי, נמצא ביתן לונדון. המבנה המקורי באתר זה באותו השם נבנה בשנת 1859 ושימש כאולם קונצרטים. בשנת 1923 הוצבו על קירות המבנה החיצוניים שלטי חשמל גדולים שהיו אחד הגורמים לייחודה ופרסומה של הכיכר.
בשנת 1934 הפך המבנה לקולנוע, וב-1986 נהרס רוב המבנה (פרט לחזיתו, ששופצה) והוא הפך לקניון.
תחנת הרכבת התחתית וקו פיקדילי

תחנת הרכבת התחתית בכיכר פיקדילי היא ייחודית מבין תחנות הרכבת התחתית של לונדון, בהיותה כולה מתחת לפני האדמה, בלי אף מבנה מעל פני הקרקע. התחנה נמצאת מתחת לכיכר ונחשבת אתר שימור היסטורי בשל ייחודה. בתחנה עוברים קו פיקדילי וקו בייקרלו.
מטרונט היא אחת משלוש החברות הפרטיות אשר זכו במכרז לתפעול הרכבת התחתית של לונדון, והיא התחייבה להשקיע 14 מיליון ליש"ט בעבודות שיפוץ תחנת הרכבת התחתית בכיכר פיקדילי.
כיכר פיקדילי והשפעתה על התרבות הבריטית > הכיכר כמושג

כיכר פיקדילי היא הכיכר העמוסה והצפופה בלונדון. בבריטניה נוהגים לומר על מקום הומה אדם שהוא "כמו כיכר פיקדילי".
כיכר פיקדילי והשפעתה על התרבות הבריטית > הכיכר במוזיקה

"כיכר פיקדילי" הוא שמו של שיר של הלהקה השוודית פרניליה וולגרן משנת 1985, וכן שם של שיר של הלהקה מצפון אירלנד - שטיף ליטל פינגרס. נשוא שיר זה הוא אירוע אמיתי - ידיד של חברי הלהקה עזב את צפון אירלנד מחשש שיפגע באירוע טרור של הIRA אולם לבסוף נדקר בכיכר על ידי אלמונים.
תקליט של להקת הפופ הבריטית סקוויז משנת 1996 קרוי על שם הכיכר, ותצלום הכיכר מופיע על עטיפתו.
"כיכר פיקדילי" הוא גם שמה של להקה יפנית.
הפסל של ארוס בכיכר נראה בקליפ "Change of Heart" של הזמרת האמריקאית סינדי לאופר.
כיכר פיקדילי והשפעתה על התרבות הבריטית > הכיכר באמנות

"כיכר פיקדילי" הוא שמו של ציור של הצייר הבריטי צ'ארלס גינר משנת 1912. הציור מוצג במוזיאון טייט בריטניה.
הצלם פול מקארתי פרסם ספר בן שני כרכים ו-320 עמודים בשם "כיכר פיקדילי".
המזרקה בכיכר פיקדילי
שלטי ניאון בכיכר פיקדילי
הכניסה לתחנת הרכבת התחתית בכיכר פיקדילי. תיאטרון קרייטריון בימין התמונה
ביתן לונדון, 2002
כיכר פיקדילי שבווסט אנד, לונדון, צילום צבע משנת 1949. כיכר פיקדילי היא כיכר מרכזית, הידועה בשלטי הניאון הרבים על הבניינים סביבה. היא ניצבת ברובע הווסט אנד, המהווה את מעוז התיאטרון הממסדי והמקצועי של הזרם המרכזי באנגליה בפרט, ומרכז תיאטרון בולט בעולם דובר האנגלית בכלל.
כיכר עומר אבן אל ח'טאב

| --- | --- |

 מידע כללי
 סוג:  כיכר עירונית 
 מיקום:  ירושלים 
 מדינה:  ישראל 
 קואורדינטות:  31°46′36″N 35°13′41″E﻿ / ﻿31.77671111°N 35.22815°E﻿ / 31.77671111; 35.22815
  (למפת ירושלים העתיקה מוגדלת) כיכר עומר אבן אל ח'טאב(למפת ירושלים העתיקה רגילה) כיכר עומר אבן אל ח'טאב(למפת ירושלים רגילה) כיכר עומר אבן אל ח'טאב(למפת ירושלים מוגדלת) כיכר עומר אבן אל ח'טאב
 
שלט בכיכר
דוכני בייגל ירושלמי - מראה טיפוסי בכניסה לכיכר. ברקע שער יפו.
סניף בנקו די רומא, יולי 1935
כיכר עומר אבן אל ח'טאב היא כיכר בעיר העתיקה בירושלים בסמוך לשער יפו. הכיכר נקראה על שמו של המצביא והשליט הערבי עומר אבן אל ח'אטיב, שכבש את ארץ ישראל מידי הביזנטים ופתח את התקופה הערבית הקדומה בארץ ישראל ובירושלים. בשולי הכיכר, סמוך לשער מצויים שני קברים הידועים בשם "קברי המהנדסים".
היסטוריה

מתחם הכיכר כולל את הדרך משער יפו אל רחוב דוד, ואת שטח החפיר הרחב שהקיף את מצודת דוד ולצדו חנויות; בתקופת השלטון העות'מאני עד סוף המאה ה-19. החפיר נסתם בעפר לרגל ביקורו של הקיסר הגרמני וילהלם השני בעיר, בשנת 1898. ואחר כך נסללו בו מדרכה וכביש והחנויות הוסרו. משלהי המאה ה-19 ועד שלהי תקופת המנדט הבריטי הייתה הכיכר מרכז עירוני חשוב בירושלים. ושכנו בה מוסדות רבים:
סניפי הבנקים
בנק ולירו
בנקו די רומא
בנק אנגלו-פלשתינה
בנק עותומן
הבנק של פרוטיגר
מלונות
מלון ניו גראנד הוטל, כיום מלון ניו אימפריאל
מלון אמדורסקי או "מלון מרכזי" שנקרא גם "צנטרל", כיום מלון פטרה
קונסוליות
הקונסוליה הבריטית, ליד כנסיית המשיח
הקונסוליה האמריקאית בירושלים
בית הדואר האוסטרי
סוכנות הנסיעות תומאס קוק
מספר חנויות של צלמים
בראשית המאה ה-21, פועלות בכיכר חנויות לאמנות עממית ואתנית, דברי טקסטיל ומזכרות לתיירים וכן מרכז מודיעין (בסמוך לשער יפו). המתחם רוצף המתחם כולו באבן, ונערכים בו מופעי אמנות.
חרדים הולכים בכיכר, 1971. בוריס כרמי, אוסף מיתר, הספרייה הלאומית
מבט לכיוון שער יפו. מגדל דוד נמצא מצד שמאל.
מבט מכיוון שער יפו אל הכיכר.
הערות שוליים

↑  הכיתוב של שלט הרחוב שונה מכיתובו הרשמי.
↑  אלי שילר, ירושלים - חליפות ותמורות בדורות האחרונים, ירושלים, הוצאת אריאל, 1977, עמ' 12.
↑  ראו: פסטיבל האור בעתיקה 13-5 ביוני 2013, באתר lightinjerusalem.org.il.
| אתרי הרובע הארמני |
| --- | --- | --- |
| רחובות ושערים | שער יפו • שער ציון • רחוב הפטריארכיה הארמנית • רחוב סנט ג'יימס • כיכר עומר אבן אל ח'טאב |  |
| אתרים | מגדל דוד • המוזיאון הארמני • מוזיאון הדגמים של קונרד שיק • קישלה |  |
| אתרים נוצריים | כנסיית המשיח • מנזר מרקוס הקדוש • הפטריארכיה הארמנית של ירושלים • קתדרלת יעקב הקדוש |  |
| אתרים יהודיים | ישיבת ברכת התורה |  |
| רחובות מרכזיים בעיר העתיקה  |
| --- | --- | --- |
| הרובע הארמני | רחוב הפטריארכיה הארמנית • רחוב סנט ג'יימס •  רחוב אררט • רחוב הארמנים |  |
| הרובע היהודי | רחוב היהודים • רחוב הקארדו • רחוב משגב לדך • רחוב תפארת ישראל • רחוב בתי מחסה • רחוב חב"ד |  |
| הרובע המוסלמי | רחוב הגיא • רחוב שער האריות •  רחוב שער הפרחים • רחוב השלשלת • ויה דולורוזה  • מעלות המדרשה • רחוב בית הבד |  |
| הרובע הנוצרי | רחוב דוד • רחוב השער החדש • רחוב הבורסקאים • רחוב הפטריארכיה הלטינית • רחוב הנוצרים |  |
| --- | --- |
בקרת זהויות :  NLI: 987010266370605171
לואיק רמי

לואיק רמי (בצרפתית: Loïc Rémy; נולד ב-2 בינואר 1987), הוא כדורגלן צרפתי המשחק בעמדת החלוץ.
קריירה

רמי נולד בריליאו-לה-פאפ שבמחוז רון להורים ממוצא מרטיניקי. את שנות הנוער הוא התחיל בקבוצת ASPTT ליון וב-1999 עבר לאולימפיק ליון שם גם חתם על החוזה המקצועני הראשון שלו בשנת 2006. בינואר 2008 הוא הושאל ללאנס לחצי עונה שבסיומה הוא שם לליון. באותו קיץ הוא נמכר לניס תמורת 8 מיליון אירו, הסכום הגבוה ביותר בו ניס רוכשת שחקן. ב-2010 הוא הצטרף לקבוצת מרסיי. בעונתו הראשונה הוא הבקיעה 18 שערים ב-41 משחקים, בכל המסגרות. ובעונתו השנייה 22 ב-47 משחקים, כאשר יחד עם מתייה ולבואנה הם אחראיים על מעל 50% משערי הקבוצה. במחזור האחרון הוא נפצע, פציעה שבעקבותיה הוא לא שותף ביורו 2012 ומפסיד את אימוני טרום עונה 2012/13. בעקבות הפציעה הוא איבד את מקומו בהרכב הפותח ומשחק פחות. בינואר 2013, מפני שהוא לא שיחק הרבה, הוא מעדיף לעבור לאתגר הבא ומצטרף לקווינס פארק ריינג'רס מהפרמייר ליג. הוא מבקיע 6 שערים ב-14 משחקים אך זה לא מנע מקווינס פארק ריינג'רס לרדת ליגה. בעקבות זאת הוא עבר לניוקאסל יונייטד בהשאלה לעונת 2013/14.
ב-31 באוגוסט 2014, הושלמה עסקת העברתו של רמי לצ'לסי. ב-13 בספטמבר ערך את הופעתו הבכורה נגד סוונסי סיטי כאשר נכנס כמחליף, והבקיע את שער הבכורה בקבוצה בניצחון 2–4.
ב-30 באוגוסט 2016 הושאל רמי לקריסטל פאלאס עד לסיום העונה. ב-1 בספטמבר 2017 חתם רמי בלאס פאלמס לשנתיים.
ב-28 בינואר 2018 הושאל רמי לחטאפה. ב-13 ביולי 2018 חתם רמי בליל. ב-28 באוגוסט 2020 חתם רמי בריזספור הטורקית.
קריירה > נבחרת צרפת

בנובמבר 2007 שיחק לראשונה בנבחרת צרפת בכדורגל עד גיל 21. הוא שיחק בה במשך שנתיים בהן שותף ב-11 משחקים והבקיע 3 שערים. במרץ 2008 הוא זומן לראשונה לנבחרת הבוגרת של צרפת כמחליף של תיירי הנרי. הוא השתתף במוקדמות יורו 2012 ואף כבש 2 שערים. נכלל בסגל נבחרת צרפת ליורו 2012 אולם בעקבות פציעה לא נסע לטורניר. הפציעה שיבשה לו את הקריירה, ומנעה ממנו גם לשחק בנבחרת הלאומית ורק במאי 2013, שנה לאחר הפציעה, הוא שב לנבחרת למשחקי מוקדמות מונדיאל 2014. תחילה נכלל בסגל המורחב של צרפת למונדיאל 2014 אך בעקבות מספר פציעות של שחקנים בסגל הצרפתי, הוא נסע להשתתף בטורניר שנערך בברזיל.
תארים

ליון
אליפות צרפת (2): 2007, 2008
מרסיי
הסופר קאפ הצרפתי: 2011
גביע הליגה הצרפתית: 2012
גביע הליגה האנגלית: 2014/2015
אליפות אנגליה: 2014/2015
כידן

| כידן |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: דבוראים
תת־סדרה:: Apocrita
משפחה:: נמליים
סוג:: כידן
שם מדעי
 Dorylus ‏פבריציוס, 1793

כידן, המכונה גם נמלה נהגת או נמלת ספארי (שם מדעי: Dorylus), הוא סוג של נמלים טורפות החיות בעיקר במרכז ובמערב אפריקה, אם כי חלקם הגיעו לאפריקה הדרומית ואסיה הטרופית והמין כידן צהוב חי גם בישראל. אלו הן נמלים קשוחות החיות באזור הטרופי ובהם חיות במושבות רחבות בהם הם נודדות כ"צבא" גדול. הן חלק מנמלי הגדוד - קבוצת נמלים לא טקסונומית של נמלים ציידות מסוכנות ביותר.
תיאור

נמלים אלו הן מהנמלים הגדולות בעולם, כשהמלכות הגדולות ביותר נמדדות על בין 40–63 מילימטרים, מה שעוזר להן לנטרל טרף גדול יחסית. הן בעלות גוף אדום, ראש גדול דמוי-איל ניגוח ולסתות חזקות דמויות-מלחציים. הן גם בעלות עוקץ אך את מרבית הנזק הן גורמות בלסתותיהן הרחבות. נמלים אלו חיות על קרקע היער או בתלים תת-קרקעיים ויוצאות החוצה לציד. חלקן נודדות כעבור כל כמה ימים או חודשים, תלוי במין.
הנמלים הציידות יוצאות בצבא המכיל מעל 20 מיליון פרטים, גדול בהרבה מהפרטים של נמלי הגדוד מאמריקה ואלה יכולות לסכן באופן עצום את מרבית החיים ביערות בהן הן מתגוררות ואפילו לסכן אנשים, אם כי הן איטיות יחסית וקל להימלט מהם. רובן אוכלות מה שהן תופסות במחושיהן, מאחר שראייתן חלשה. הן תופסות את הטרף ומתגברות עליו במספריהן הגדולים, הן יכולות להכניע חיות הגדולות מהן בהרבה ואף חולייתנים קטנים כמו חולדות, אם כי מרבית הטרף שלהן מורכב מחסרי חוליות אחרים, למשל תולעי אדמה. חלק מהמינים הם טורפי טרמיטים בעיקרן.
נמלים אלה מזדווגות בכל העונות ומגדלות זכרים, פועלות וחיילות ומפעם לפעם מייצרות גם מלכות חדשות שהן היחידות שמתרבות. מלכת נמלים היא הגדולה ביותר מבין הנמלים בקן, וכן הנמלה הגדולה ביותר בעולם וכן הנמלה המתרבה הכי מהר - עם תטולה של מספר מיליוני ביצים בחודש.
הנמלים מהוות איום קטן על העמים של מרכז ומערב אפריקה, בעיקר כשהן מתקרבות ליישובים אם כי לא ידוע על הרוגים אנושיים מהן מאחר שאפשר לברוח מהן בקלות, אם כי אולי טרפו תינוקות נטושים והחוקר פול די שאיו טען שנמלים כאלה שימשו שבטים להוצאה להורג בצורה כואבת מאוד, טענה שנויה במחלוקת. למעשה שבטים כמו המסאי מנצלים את יכולתם לתפור פצעים באמצעות "סיכות כירורגיות" מאולתרות המשמשות לכמה ימים כדי לסגור פצעים. נוסף על כך, הן משמשות לעיתים כהדברה ביולוגית טבעית נגד מספר מזיקים כמו עשים.
מינים

D. acutus
D. aethiopicus
D. affinis
D. agressor
D. alluaudi
D. atratus
D. atriceps
D. attenuatus
D. bequaerti
D. bishyiganus
D. braunsi
D. brevipennis
D. brevis
D. buyssoni
D. congolensis
D. conradti
D. depilis
D. diadema
D. distinctus
D. ductor
D. emeryi
D. erraticus
D. faurei
D. fimbriatus
כידן צהוב (D. fulvus)
D. funereus
D. furcatus
D. fuscipennis
D. gaudens
D. ghanensis
D. gribodoi
D. helvolus
D. katanensis
D. kohli
D. labiatus
D. laevigatus
D. lamottei
D. leo
D. mandibularis
D. mayri
D. moestus
D. molestus
D. montanus
D. niarembensis
D. nigricans
D. ocellatus
D. orientalis
D. politus
D. rufescens
D. savagei
D. schoutedeni
D. spininodis
D. stadelmanni
D. stanleyi
D. staudingeri
D. striatidens
D. termitarius
D. titan
D. vishnui
D. westwoodii
D. wilverthi
הערות שוליים

↑  Are Army Ants Dangerous? Can They Kill Humans? - SciFAQs, ‏2022-08-27 (באנגלית אמריקאית)
↑  "From Ants to Staples: History and Ideas Concerning Suturing Techniques". ResearchGate
↑  Hastings, H.** Conling, D.E., Graham, D.Y.* & (1988-03-01). "Notes on the natural host surveys and laboratory rearing of Goniozus natalensis Gordh (Hymenoptera: Bethylidae), a parasitoid of Eldana saccharina Walker (Lepidoptera: Pyralidae) larvae from Cyperus papyrus L. in Southern Africa"[permanent dead link](PDF). Journal of the Entomological Society of Southern Africa
| --- | --- |
בקרת זהויות :  NLI: 987007543937205171
לואיק פרן

לואיק פרן (בצרפתית: Loïc Perrin; נולד ב-7 באוגוסט 1985 בסנט אטיין) הוא כדורגלן עבר צרפתי ששיחק בעמדת הבלם. לאורך כל הקריירה שיחק פרן רק בסנט אטיין בה שימש גם כקפטן, עד לפרישתו.